Source: http://docplayer.fi/3745645-Tampereen-yliopisto-johtamiskorkeakoulu.html
Timestamp: 2018-03-20 14:03:26+00:00
Document Index: 7041852

Matched Legal Cases: ['kko ', 'kko ', 'kko ', 'kko ', 'de lege ferenda', 'kko ']

TAMPEREEN YLIOPISTO. Johtamiskorkeakoulu - PDF
Download "TAMPEREEN YLIOPISTO. Johtamiskorkeakoulu"
1 TAMPEREEN YLIOPISTO Johtamiskorkeakoulu Suvi Alaranta KUNNAN TOIMIVALTA ELÄINLÄÄKINTÄHUOLLOSSA Pro gradu -tutkielma Kunnallisoikeus Tampere 2014
2 II Tampereen yliopisto Johtamiskorkeakoulu ALARANTA, SUVI: Kunnan toimivalta eläinlääkintähuollossa Pro gradu tutkielma, XII + 77 sivua. Kunnallisoikeus Marraskuu 2014 Eläinlääkintähuolto on Suomessa yksi monista kuntien lakisääteisistä tehtävistä ja se järjestetään osana kunnan ympäristöterveydenhuoltoa. Eläinlääkintähuollolla tarkoitetaan eläinlääkäripalveluja sekä elintarvikkeiden turvallisuuden ja eläinten terveyden ja hyvinvoinnin valvontaa. Kuntien tehtävistä eläinlääkintähuollossa säädetään eläinlääkintähuoltolaissa (765/2009). Lain tarkoituksena on varmistaa kuntien järjestämien eläinlääkäripalveluiden saatavuus ja laatu sekä muiden eläinlääkäripalvelujen valvonta. Lisäksi sillä pyritään varmistamaan eläinten terveyden ja hyvinvoinnin valvonta paikallisella tasolla. Tutkimuksen päätehtävänä on selvittää, millainen on kunnan toimivalta ja toimivaltasuhteet eläinlääkintähuollossa, sekä mitä ovat ne tehtävät, joita kunta on velvoitettu järjestämään eläinlääkintähuoltolain ja siinä säädeltyjen lakien mukaan. Tämän lisäksi tutkimuksen tarkoituksena on tutkia kunnan eläinlääkintähuollon tehtävien riittävyyttä, saatavuutta ja laatua. Kuntien piti aloittaa toiminta lakiuudistuksen mukaisesti vuoden 2013 alusta lähtien. Tämän vuoksi tutkimuksen yhtenä tehtävänä on myös tutkia, onko lakiuudistuksen tavoitteissa onnistuttu ja onko voimassa oleva lainsäädäntö vieläkään riittävää selkiyttämään eläinlääkintähuollon aiempia ongelmakohtia. Tutkimus on kunnallisoikeuden alaan sijoittuva lähinnä oikeusdogmaattinen tutkielma. Tutkimuksen pääpaino on eläinlääkäripalveluissa. Eläinlääkintähuollon valvontatehtävien tarkastelussa keskitytään tehtävien järjestämisvelvollisuuden analysointiin kunnan ja valtion toimivaltasuhteiden sekä valvontaeläinlääkärin aseman kautta. Tutkimuksen ulkopuolelle rajataan kunnan elintarvikevalvonnan tehtävät sekä yksityisten eläinlääkäripalveluiden valvonta. Kuntien eläinlääkintähuollon tehtävien järjestäminen ei ole ollut ongelmatonta. Eläinlääkintähuoltolain uudistus vuoden 2009 lopussa vaikutti kuitenkin merkittävällä tavalla kuntien tehtäviin ja niiden järjestämiseen eläinten hyvinvoinnin edistämistehtävässä. Uudistuksella saatiin selkiytettyä kunnan tehtäviä ja lisättyä valtion osuutta kustannusten jaossa. Uudistukset olivat askel parempaan, mutta parannettavaakin vielä on. Tutkimustyön edetessä havaitsin ongelmia erityisesti liittyen kuntien eläinlääkintähuollon tehtäväkentän laajenemiseen, eläinlääkärivajeeseen ja rekrytoinnin ongelmiin sekä raskaaseen hallinto-organisaatioon, etenkin valvontatehtävissä. Eläinlääkintähuollon uudistuksessa painotettiin ennaltaehkäisyn tärkeyttä jälkivalvonnan sijaan. Eläinten hyvinvointi tulisikin ottaa entistä painokkaammin lähtökohdaksi kunnan eläinlääkäripalvelujen ja valvontatehtävien järjestämisessä, unohtamatta kuitenkaan ihmisten terveyteen vaikuttavaa elintarviketuotannon sekä eläintautien valvonnan merkitystä. Asiasanat: kunta, toimivalta, kunnan tehtävät, kunnallinen itsehallinto, eläinlääkintähuolto, ympäristöterveydenhuolto, eläinten hyvinvointi.
3 III SISÄLLYSLUETTELO SISÄLLYSLUETTELO... III LÄHTEET... V LYHENTEET... XII 1 JOHDANTO Tutkimusaiheen esittely Tutkimustehtävä Tutkimuksen rakenne Tutkimusmetodi ja lähdeaineisto KÄSITTEET Kunnallinen itsehallinto Kunnan toimiala ja toimivalta Kunnan tehtävät Ympäristöterveydenhuolto ELÄINLÄÄKINTÄHUOLTO OSANA YMPÄRISTÖTERVEYDENHUOLLON HALLINTOJÄRJESTELMÄÄ Eläinlääkintähuollon sääntelystä Suomessa Eläinlääkintähuollon ja eläinten hyvinvoinnin kansainväliset vaikutteet Valtion ympäristöterveydenhuollon viranomaisjärjestelmä ja eläinlääkintähuolto Ympäristöterveydenhuollon hallintojärjestelmä Maa- ja metsätalousministeriön tehtävät Elintarviketurvallisuusviraston tehtävät Aluehallintovirastojen tehtävät... 29
4 IV 4 KUNNAN ELÄINLÄÄKINTÄHUOLLON JÄRJESTÄMISEN OIKEUDELLISET REUNAEHDOT Eläinlääkintähuolto - osa kunnan ympäristöterveydenhuoltoa Eläinlääkintähuoltolaki kunnan tehtävien säätelijänä Kunnan eläinlääkintähuollon suunnittelu ja valvonta Eläinlääkintähuollon tehtävien hoidon säädöspohja Kunnan eläinlääkintähuoltoa määrittävät erityislait Kunnan eläinlääkintähuollon suhde eläinsuojelulakiin Eläinlääkintähuoltolain soveltamisalaan kuuluvat muut erityislait Hallintouudistusten vaikutukset kuntien eläinlääkintähuoltoon ELÄINLÄÄKÄRIPALVELUIDEN JÄRJESTÄMINEN OSANA KUNNAN ELÄINLÄÄKINTÄHUOLTOA Kunnan eläinlääkäripalveluiden ryhmittely Peruseläinlääkäripalvelut Kiireellinen eläinlääkärinapu ja päivystysvelvollisuus Eriytetty päivystys Keskitetty yhteydenottopalvelu Eläinlääkäripalveluista perittävät maksut ja korvaukset Eläinlääkäripalveluiden järjestämistavat Kunnan eläinlääkäripalveluiden saatavuus ja laatu ELÄINLÄÄKINTÄHUOLTO SEKÄ ELÄINTEN TERVEYDEN JA HYVINVOINNIN VALVONTA Eläinlääkintähuollon valvontatehtävät kunnissa Kunnaneläinlääkärit eläinten hyvinvoinnin valvojina Eläinlääkintähuollon valvontatehtävien rahoitus LOPUKSI... 72
5 V LÄHTEET Kirjallisuus Aarnio, Aulis: Mitä lainoppi on? Helsinki Hannus, Arno; Hallberg, Pekka & Niemi, Anne E.: Kuntalaki. 4. uudistettu painos. Juva (Hannus ym. 2009) Harjula, Heikki & Prättälä, Kari: Kuntalaki, tausta ja tulkinnat. 8. uudistettu painos. Jyväskylä Haveri, Arto & Stenvall, Jari: Kuntarakenteen muutos kuntien strategisena valintana ja valtion toteuttamana reformina. Kunnallistieteellinen aikakauskirja 3/ vuosikerta. s Heuru, Kauko: Kuntalaki käytännössä. Helsinki Heuru, Kauko; Mennola, Erkki & Ryynänen, Aimo: Kunnallinen itsehallinto. Kunnallisoikeuden perusteet. Jyväskylä (Heuru ym. 2001) Heuru, Kauko; Mennola, Erkki & Ryynänen, Aimo: Kunta Kunnallisen itsehallinnon perusteet. Helsinki (Heuru ym. 2011) Hirn, Jorma: Päämääränä koottu ja tehokas ympäristöhuolto. Helsinki Saatavana sähköisenä (pdf): URL:http://www.kunnat.net/fi/asiantuntijapalvelut/ymparisto/ymparistoterveydenhuolto/Docu ments/jorma-hirn-ymparistoterveydenhuolto-2011.pdf, ( ). Hirvonen, Ari: Mitkä metodit? Opas oikeustieteen metodologiaan. Yleisen oikeustieteen julkaisuja 17. Helsinki Saatavana sähköisenä (pdf): URL:http://www.helsinki.fi/oikeustiede/tutkimus_ja_julkaisut/julkaisut/yleinen_oikeust iede/hirvonen_mitka_metodit.pdf, ( ). Husa, Jaakko: Julkisoikeudellinen tutkimus. Acta universitatis lapponiensis N:o 4. Jyväskylä Husa, Jaakko; Mutanen, Anu & Pohjolainen, Teuvo: Kirjoitetaan juridiikkaa. Saarijärvi (Husa ym. 2001) Husa, Jaakko & Pohjolainen, Teuvo: Julkisen vallan oikeudelliset perusteet. Johdatus julkisoikeuteen. 4. uudistettu painos. Helsinki Kupsala, Saara: Eläinten aseman muuntuminen. Yhteiskuntatieteellinen selvitys maa- ja metsätalousministeriölle eläinsuojelulain kokonaisuudistusta varten Itä-Suomen yliopisto Saatavana sähköisenä (pdf): URL:http://www.mmm.fi/attachments/elaimet/newfolder_20/64exP1ulA/Elainten_aseman_m uuntuminen_suomessa.pdf, ( ). Laakso, Seppo; Suviranta, Outi & Tarukannel, Veijo: Yleishallinto-oikeus. Jyväskylä (Laakso ym. 2006)
6 VI Maatilatilastollinen vuosikirja Tike. Maa- ja metsätalousministeriön tietopalvelukeskus. Saatavana sähköisenä (pdf): URL:http://www.maataloustilastot.fi/sites/default/files/vuosikirja_2013_etukannella.pdf, ( ). Ryynänen ; Aimo: Muuttuva kunnallisoikeus. Kunnallisoikeuden käsikirja. Tampere Ryynänen, Aimo: Kunnallinen itsehallinto. Teoksessa Ari-Veikko Anttiroiko; Arto Haveri; Veli Karhu; Aimo Ryynänen & Pentti Siitonen (toim.). Kuntien toiminta, johtaminen ja hallintasuhteet, s Tampere Sallinen, Sini: Kunnan itselleen ottamat tehtävät ja niiden oikeudelliset reunaehdot. Acta Universitatis Tamperensis Väitöskirja. Tampere (Sallinen 2007a). Sallinen, Sini: Kunnan tehtävät. Teoksessa Ari-Veikko Anttiroiko; Arto Haveri; Veli Karhu; Aimo Ryynänen & Pentti Siitonen (toim.). Kuntien toiminta, johtaminen ja hallintasuhteet, s Tampere 2007.(Sallinen 2007b) Virallislähteet Eläinlääkintähuollon valtakunnallinen ohjelma (EHO) Dnro Evira/7127/0410/2014. Saatavana sähköisenä (pdf): URL: ( ). Eläinlääkintähuoltoryhmän loppuraportti. Maa- ja metsätalousministeriön työryhmämuistio 2007:15. Helsinki Saatavana sähköisenä (pdf): URL:http://www.mmm.fi/attachments/mmm/julkaisut/tyoryhmamuistiot/2007/5pc3vWhTg/tr m2007_15.pdf, ( ). Eläinsuojelulain kokonaisuudistus. Maa- ja metsätalousministeriön muistio Saatavana sähköisenä (pdf): URL:http://www.mmm.fi/attachments/elaimet/newfolder_20/6Fm7ZeMyq/ESL_arviomuistio _11_12_2012.pdfs, ( ). Eläinten hyvinvointia koskeva strategia vuosiksi Euroopan komissio Saatavana sähköisenä (pdf): URL: ( ). Esitysluonnos sosiaali- ja terveydenhuollon järjestämislaista. Saatavana sähköisenä (pdf): URL:http://www.stm.fi/c/document_library/get_file?folderId= &name=DLFE pdf, ( ). Euroopan komission Elintarvike- ja eläinlääkintätoimisto (FVO). Tarkastusraportti, Suomi. DG(SANCO)/ MR FINAL. Löydettävissä osoitteessa: URL: ( ). Euroopan komission verkkosivut: Lissabonin sopimuksen 13 artiklan merkityksestä politiikanteossa. Löydettävissä osoitteessa: URL:http://ec.europa.eu/food/animal/welfare/policy/index_en.htm, ( ).
7 VII Euroopan neuvoston paikallisen itsehallinnon peruskirja. Asetus Euroopan paikallisen itsehallinnon peruskirjan voimaansaattamisesta ja peruskirjan eräiden määräysten hyväksymisestä annetun lain voimaantulosta (66/1991). Euroopan parlamentin ja neuvoston asetus (EY) N:o 882/2004 ( ) rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta. Saatavana sähköisenä (pdf): URL:www.mmm.fi/attachments/elo_elainlaakintolainsaadanto/iosio/luxP2cq0Z/882_2004_EY_FI_TXT.pdf, ( ). EV116/2009 vp HE 81/2009vp. Eduskunnan vastaus hallituksen esityksestä eläinlääkintähuoltolaiksi sekä eräiksi siihen liittyviksi laeiksi. HE 252/1989 vp HE 192/1994 vp HE 72/2002 vp HE 5/2009 vp. HE 81/2009 vp. Hallituksen esitys Eduskunnalle eläinlääkintähuoltolaiksi. Hallituksen esitys Eduskunnalle kuntalaiksi. Hallituksen esitys Eduskunnalle hallintolaiksi ja laiksi hallintolainkäyttölain muuttamisesta. Hallituksen esitys Eduskunnalle laeiksi ympäristöterveydenhuollon yhteistoiminta-alueesta sekä elintarvikelain 32 :n muuttamisesta. Hallituksen esitys Eduskunnalle eläinlääkintähuoltolaiksi sekä eräiksi siihen liittyviksi laeiksi. Kansallinen eläinten hyvinvointiraportti. Eläinten hyvinvointikeskus Saatavana sähköisenä (pdf): URL:http://elaintenhyvinvointikeskus.edublogs.org/files/2011/06/Kansallinenelainten-hyvinvointiraportti-sukv8i.pdf, ( ). KOM(2006) 13 lopullinen. Komission tiedonanto Euroopan parlamentille ja neuvostolle eläinten suojelua ja hyvinvointia koskevasta yhteisön toimintasuunnitelmasta vuosiksi EUVL C 49, KOM (2007) 539 lopullinen Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle EU:n uudesta eläinten terveyttä koskevasta strategiasta vuosiksi Mieluummin ennaltaehkäisy kuin hoito. KOM(2012) 6 lopullinen/2 Komission tiedonanto Euroopan parlamentille, neuvostolle ja Euroopan talous- ja sosiaalikomitealle eläinten suojelua ja hyvinvointia koskevasta Euroopan unionin strategiasta vuosille Saatavana sähköisenä (pdf): URL:http://ec.europa.eu/food/animal/welfare/actionplan/docs/aw_stra tegy_ _fi.pdf, ( ).
8 VIII Kunnalliset eläinlääkäripalvelut 2012 ja valvontaeläinlääkäritilanne. Eviran raportti Dnro 7239/0411/2013. Saatavana sähköisenä (pdf): URL: ( ). Kunnalliset eläinlääkäripalvelut 2013 ja valvontaeläinlääkäritilanne. Eviran raportti Dnro Evira/6847/0411/2014. Saatavana sähköisenä (pdf): URL: ( ). Kuntien laskutus eläinlääkintähuoltolain perusteella suoritettavista valvontatehtävistä. Maa- ja metsätalousministeriön, Eviran ja Kuntaliiton kirje ( ). Saatavana sähköisenä (pdf): URL:http://www.kunnat.net/fi/Kuntaliitto/yleiskirjeetlausunnot/yleiskirjeet/2009/y /Laskutusohje%20MMM%20Evira%20KL.pdf, ( ). Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta. EUVL C 306, Löydettävissä osoitteessa: URL: ( ). Maa- ja metsätalousministeriön muistio Eläinsuojelulain kokonaisuudistus. Saatavana sähköisenä (pdf): URL:http://www.mmm.fi/attachments/elaimet/newfolder_20/6Fm7ZeMyq/ESL_arviomuistio _11_12_2012.pdf, ( ). Maa- ja Metsätalousministeriön periaatepäätös Valtioneuvoston periaatepäätös annetun elintarvikevalvonnan kehittämistä koskevan periaatepäätöksen muuttamisesta. Saatavana sähköisenä (pdf): URL:http://www.mmm.fi/attachments/mmm/tiedotteet/5na1h7p5E/VN_periaatepaatos_elintar vikevalvonta.pdf, ( ). MmVM 7/2009 vp. HE 81/2009 vp. Maa-ja metsätalousvaliokunnan mietintö hallituksen esityksestä eläinlääkintähuoltolaiksi sekä eräiksi siihen liittyviksi laeiksi. Pääministeri Matti Vanhasen II hallitusohjelma ( ). Saatavissa sähköisenä (pdf): URL:http://valtioneuvosto.fi/tietoarkisto/aiemmathallitukset/vanhanenII/hallitusohjelma/fi.jsp, ( ). Pääministeri Jyrki Kataisen hallitusohjelma ( ). Saatavissa sähköisenä (pdf): URL: ( ). Siilinjärven kunnanhallituksen pöytäkirja / Pykälät Löydettävissä osoitteessa: URL: ( ). Tuotantoeläinten hyvinvointistrategia Maa- ja metsätalousministeriön työryhmämuistio 2006:20. Saatavissa sähköisenä (pdf): URL:http://www.mmm.fi/attachments/mmm/tiedotteet/5jwHnH57g/tuotantoelainten_hyvinvo intistrategia.pdf, ( ).
9 IX Valtakunnallinen ohjelma eläinten terveyden ja hyvinvoinnin valvonnasta sekä kuntien järjestämistä eläinlääkäripalveluista Eviran ohje 15903/3. Saatavana sähköisenä (pdf): URL: ( ). Valtioneuvoston periaatepäätös elintarvikevalvonnan kehittämisestä. Elintarvike- ja terveysosaston julkaisuja 11/2003. Löydettävissä osoitteessa: URL:http://www.edilex.fi/valtioneuvoston_viikko/2003_44liite, ( ). Ympäristöterveydenhuollon yhteinen valtakunnallinen valvontaohjelma vuosille Päivitys vuodelle Evira, Tukes ja Valvira. Helsinki Saatavana sähköisenä (pdf): URL:http://www.kunnat.net/fi/asiantuntijapalvelut/ymparisto/ymparistoterveydenhuolto/tehta vat/documents/ymparistoterveydenhuollon_yhteinen_valvontaohjelma_paivitys_vuodelle_20 12_ _lopullinen.pdf, ( ). Ympäristöterveydenhuollon yhteinen valtakunnallinen valvontaohjelma vuosille Evira, Tukes ja Valvira. Helsinki Saatavana sähköisenä (pdf): URL:http://www.valvira.fi/files/valvontaohjelmat/Ymparistoterveydenhuollon_valvontaohjel ma.pdf, ( ). Muut lähteet Aluehallinnon verkkosivut: Ympäristöterveys, valvontaviranomaiset. Löydettävissä osoitteessa: URL: https://www.avi.fi/web/avi/ymparistoterveys#.vdt6p2d_upy, ( ). Blomster, Mari: Eläinsuojelun rankka talvi. Eläinten Ystävä -lehti 01/2010 (Suomen Eläinsuojeluliitto), s Eläinlääkintähuoltolain toimeenpano kunnissa. Eviran uutiskirje Saparo eläinlääkäreille, kesäkuu Löydettävissä osoitteessa: URL:http://news.evira.fi/newsletter.php?id=43&uutinen=367, ( ). Elintarviketurvallisuusviraston (Evira) verkkosivut: Eläinsuojelun valvonta URL:http://www.evira.fi/portal/fi/elaimet/elainsuojelu+ja+elainten+pito/elainsuojelun +valvonta/, ( ). Eläinsuojeluviranomaiset Suomessa Löydettävissä osoitteessa: URL:http://www.evira.fi/portal/fi/elaimet/elainsuojelu+ja+elainten+pito/elainsuojelun +valvonta/elainsuojeluviranomaiset+suomessa+/, ( ). Husu-Kallio, Jaana: Eläinten hyvinvointi otettava elintarvikkeiden laatukriteeriksi. Mielipide. Helsingin Sanomat
10 X Kuntaliiton verkkosivut: Elintarvikevalvonta. Löydettävissä osoitteessa: URL:http://www.kunnat.net/fi/asiantuntijapalvelut/ymparisto/ymparistoterveydenhuol to/tehtavat/elintarvikevalvonta/sivut/default.aspx, ( ). Hartikainen, Tarja: Eläinlääkintähuoltolaki uudistui. Kuntaliiton yleiskirje 26/80/2009. Löydettävissä osoitteessa: URL:http://http://www.kunnat.net/fi/Kuntaliitto/yleiskirjeet-lausunnot/yleiskirjeet/ 2009/Sivut/Elainlaakintahuoltolaki-uudistui.aspx, ( ). Hartikainen, Tarja: Kuntaliiton lausunto Eviralle , Dnro 2263/90/2014, Eläinlääkintähuollon valtakunnallinen valvontaohjelma vuosille Löydettävissä osoitteessa: URL: ( ). Maa- ja metsätalousministeriön asetus kunnaneläinlääkärin maksullisista suoritteista. Lausuntopyyntö , Dnro 2930/90/2013. Saatavilla sähköisenä (pdf): URL: ( ). Maa- ja metsätalousministeriön verkkosivut: Tuotantoeläinten hyvinvoinnin neuvottelukunta. Löydettävissä osoitteessa: URL: ( ). Kuntien yhteistyötä ympäristöterveydenhuollossa tiivistetään. Helsinki Löydettävissä osoitteessa: URL: tml, ( ). Kuntien ympäristöterveydenhuolto koottu onnistuneesti yhteen, Löydettävissä osoitteessa: URL:http://www.mmm.fi/fi/index/etusivu/tiedotteet/131031_kuntien_ymparistotervey denhuolto.html, ( ). Sari Salmisesta eläinsuojeluasiamies maa- ja metsätalousministeriöön. MMM:n tiedote Löydettävissä osoitteessa: URL: ( ). Seura- ja harrastuseläinten hyvinvoinnin neuvottelukunta. Löydettävissä osoitteessa: URL:http://www.mmm.fi/fi/index/etusivu/elaimet/seurajaharrastuselaintenhyvinvoinninneuvottelukunta.html, ( ). Nurminen, Antti: Kunnallisen eläinlääkintähuollon resurssit. Suomen Eläinlääkärilehti: 118 (2012): 4, s Saatavilla sähköisenä (pdf): URL: ( ).
11 XI Pieneläinklinikka Univet - verkkosivut: Päivystysmaksut. Löydettävissä osoitteessa: URL: ( ). Renko, Satu: Eläinlääkärivaje vaikeuttaa työtä Tunturilapissa. Suomen Eläinlääkärilehti: 119 (2013): 2, s Saatavilla sähköisenä (pdf): URL: ( ). Seppävuori, Annukka: Eläinsuojeluviranomaiset Suomessa, osa 1: Valvontaeläinlääkäri ja valvontaa tekevä läänineläinlääkäri. Eläinten ystävä lehti 2/2014, s.16. Sosiaali- ja terveysalan lupa- ja valvontaviraston verkkosivut: Eläinten terveyden ja hyvinvoinnin valvontasuunnitelmiin sisällytettävät valvonnan painopisteet vuonna 2014 sekä suunnitelma vuosille Löydettävissä osoitteessa: URL:http://www.valvira.fi/ohjaus_ja_valvonta/valvontaohjelmat/ymparistoterveydenhuolto, ( ). Sosiaali- ja terveysministeriön verkkosivut, : Ympäristöterveydenhuollon järjestäminen. Löydettävissä osoitteessa: URL:http://www.stm.fi/hyvinvointi/ymparistoterveys/vastuut, ( ). Suomen Eläinlääkäriliiton verkkosivut: Hyvinvoinnin edistäminen vaatii lainsäädännön muutosta. Suomen Eläinlääkäriliiton valtuuskunnan kannanotto Saatavana sähköisenä (pdf): URL:http://www.sell.fi/user_files/files/sivujen%20liitteet/SELL_Hyvinvointilainsaad muut_1109.pdf:, ( ). Ympäristöterveydenhuolto mukaan sote-uudistukseen. Suomen Eläinlääkäriliiton esitys sosiaali- ja terveysministeriölle Löydettävissä osoitteessa: URL:http://www.sell.fi/user_files/files/lausunnot/STM%20SOTEuudistusehdotus% pdf, ( ). Uotila, Laura: Vapaaehtoiset eläinsuojeluvalvojat paikkaavat viranomaisten aukkoja. Animalia -lehti 2/2010, s Yleisradion verkkosivut: Kiista pieneläinpäivystyksestä hiertää Seinäjoella uhkasakko jopa euroa Löydettävissä osoitteessa: URL: _uhkasakko_jopa_20_000_euroa/ , ( ). Ylisirniö, Helinä (Suomen Eläinsuojeluyhdistysten liiton toiminnanjohtaja): Kolmas sektoriko hoitaa eläinvalvonnan? Aamulehti, mielipideosasto
12 XII LYHENTEET AVI Aluehallintovirasto EHO Eläinlääkintähuollon valtakunnallinen ohjelma EL Elintarvikelaki (23/2006) ElhL Eläinlääkintähuoltolaki (765/2009) EsL Eläinsuojelulaki (247/1996) EtL Eläintautilaki (441/2013) EU Euroopan unioni Evira Elintarviketurvallisuusvirasto EY Euroopan yhteisö EY-valvonta-asetus Euroopan parlamentin ja neuvoston asetus (EY) N:o 882/2004 rehu- ja elintarvikelainsäädännön sekä eläinten terveyttä ja hyvinvointia koskevien sääntöjenmukaisuuden varmistamiseksi suoritetusta virallisesta valvonnasta. FVO Euroopan komission Elintarvike- ja Eläinlääkintätoimisto HE Hallituksen esitys HL Hallintolaki (434/2003) KOM Euroopan unionin komitean mietintö Komissio Euroopan yhteisöjen komissio (nyk. Euroopan komissio) KuntaL Kuntalaki (365/1995) MMM Maa- ja metsätalousministeriö PARAS-puitelaki Laki kunta- ja palvelurakenneuudistuksesta (169/2007) PL Suomen perustuslaki (731/1999) SELL Suomen Eläinlääkäriliitto SEY Suomen Eläinsuojeluyhdistys SOTE-uudistus Sosiaali- ja terveyspalvelurakenneuudistus STM Sosiaali- ja terveysministeriö TsL Terveydensuojelulaki (763/1994) Yhteistoiminta-aluelaki Laki ympäristöterveydenhuollon yhteistoiminta-alueesta (410/2009) Valvira Sosiaali- ja terveysalan lupa- ja valvontavirasto Valvontaohjelma-asetus Valtioneuvoston asetus ympäristöterveydenhuollon valtakunnallisista valvontaohjelmista (78/2011) Valvontasuunnitelma-asetus Valtioneuvoston asetus kunnan ympäristöterveydenhuollon valvontasuunnitelmasta (665/2006) KUVIO: Kuvio 1 Sosiaali- ja terveysministeriö ( ): Ympäristöterveydenhuollon organisointi. Löydettävissä osoitteessa: URL:http://www.stm.fi/hyvinvointi/ymparistoterveys/vastuut/organisointi, ( ).
13 1 1 JOHDANTO 1.1 Tutkimusaiheen esittely Suomessa eläinlääkintähuolto on yksi monista kuntien lakisääteisistä tehtävistä. Kuntien tehtävistä eläinlääkintähuollossa säädetään eläinlääkintähuoltolaissa (765/2009, jatkossa myös ElhL,). Eläinlääkintähuollon tarkoituksena on varmistaa kuntien järjestämien eläinlääkäripalveluiden saatavuus ja laatu, muiden eläinlääkäripalveluiden valvonta, elintarviketurvallisuus sekä eläinten terveyden ja hyvinvoinnin paikallinen valvonta (1 ). Lain ensisijaisena tavoitteena on ollut lisätä eläinlääkintähuollon ennalta ehkäisevää toimintaa siirtämällä painopistettä jälkivalvonnasta eläinten terveydenhuoltoon 1. Eläinten terveyden ja hyvinvoinnin valvonta konkretisoituu paikallisella tasolla, sillä kunnilla on lakisääteinen velvollisuus järjestää peruseläinlääkäripalveluja ja kiireellistä eläinlääkärinapua. Myös eläinten terveyden ja hyvinvointiin liittyvät valvontatehtävät ovat suurelta osin nykyään kuntien järjestämisvastuulla. Koti- ja hyötyeläinten hyvinvoinnin turvaamiseksi tarvitaan monentasoisia eläinlääkintä- ja hoitopalveluita sekä valvontaa. Näille toimille on tarvetta, sillä vaikka kotieläintilojen määrä on Suomessa laskenut, on tilakoon kasvu tasannut eläinmäärien muutoksia 2. Vuonna 2012 Suomessa oli hieman alle maatilaa, joista noin 30 prosenttia oli keskittynyt tuotantoeläimiin 3. Tuotantoeläinten lisäksi Suomessa on paljon harrastus- ja seuraeläimiä, joiden määrästä ei kuitenkaan ole aivan tarkkaa tietoa. Hevosia arvioidaan kuitenkin olevan noin Kotieläimistä koirien määrä on noin ja kissoja on arvioitu olevan tai jopa 1,3 miljoonaa. 4 Eläinlääkintähuollon järjestäminen kunnissa ei ole ollut ongelmatonta. Ennen eläinlääkintähuollon vuoden 2009 uudistusta ongelmia oli varsinkin eläinlääkäripäivystyksen järjestämisessä ja eläinlääkäripalveluiden alueellisessa saatavuudessa. Myös hyöty- ja kotieläinten erottelu palveluiden saannissa aiheutti paljon keskustelua. Edelleen ongelmana oli eläinlääkärien asema omien asiakkaidensa valvojina. 5 1 HE 81/2009 vp, s.1. 2 HE 81/2009 vp, s.6. 3 Maatilatilastollinen vuosikirja 2013, s. 27, Kansallinen eläinten hyvinvointiraportti 2012, s HE 81/2009 vp, s.13.
14 2 Eläinlääkintähuoltolain uudistuksen yhteydessä kunnan tehtäviä selkiytettiin ja valtion osuutta kustannusten jakoon lisättiin. Uuden lainsäädännön myötä ongelmiin on etsitty ratkaisua, mutta onko lainsäädäntö vieläkään riittävää selkiyttämään ongelmakohtia? Kunnallisoikeudessa ei ole aiemmin tehty tutkimusta liittyen juuri kunnalliseen eläinlääkintähuoltoon. Eläinlääkintähuolto on kuitenkin osa laajempaa kunnan ympäristöterveydenhuollon 6 alaa ja eläinlääkintähuollon järjestäminen kuuluu kunnan lakisääteisiin tehtäviin. Tässä tutkimuksessa tulee korostumaan kunnan ja valtion toimivaltasuhteiden sekä kunnallisten tehtävien oikeudellinen problematisointi. Tämän vuoksi tutkimukseni aihepiiri sopii hyvin kunnallisoikeudelliseksi tutkimuskohteeksi. Aihe on myös erittäin ajankohtainen ja saa jatkuvasti uusia vaikutteita myös kansainvälisesti. Eläinten hyvinvointi, eläintautien leviäminen ja elintarviketurvallisuus ovat tärkeitä asioita koko Euroopan unionin alueella 7. Euroopan tasolla Lissabonin julistuksessa tunnustettiin ensimmäistä kertaa eläinten hyvinvointi tärkeäksi asiaksi 8. Eläinten hyvinvointi on ollut laajalti mukana julkisessa keskustelussa, lähinnä tuotantoeläinten kohtelun takia. Eläinsuojelulakia ollaan myös parhaillaan uudistamassa, joten se tulee vaikuttamaan omalta osaltaan kuntien eläinlääkintähuollon järjestämiseen. Tutkimusaiheen valintaan on vaikuttanut myös henkilökohtainen kiinnostus eläinsuojeluasioihin. Eläinsuojelujärjestöissä jäsenenä toimimisen kautta olen saanut monipuolista tietoa eläinlääkintähuollon sekä eläinsuojelun tilasta Suomessa. Myös omien seuraeläinten kautta saadut kokemukset kunnallisista sekä yksityisistä eläinlääkäripalveluista ovat innostaneet tutkimusaiheen pariin. 6 Kuntien eläinlääkintähuolto toteutetaan osana terveydenhuoltolain (2010/1326) 21 :n (601/2013) tarkoittamaa ympäristöterveydenhuoltoa. 7 Ks. lisää eläinten hyvinvoinnin edistämisestä Euroopan unionissa esim. Eläinten hyvinvointia koskeva strategia vuosiksi Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, artikla 13.
15 3 1.2 Tutkimustehtävä Tutkimustehtävänä on perehtyä kunnan toimivaltaan eläinlääkintähuollossa. Tässä tutkimuksessa toimivallan selvittäminen sisältää kaksi pääteemaa: kunnan toimivallan sekä kunnan tehtävät. Tutkimuksen päätehtävä voidaankin asettaa kysymyksen muotoon seuraavasti: Millainen on kunnan toimivalta eläinlääkintähuollossa sekä mitä ovat kunnan eläinlääkintähuollon tehtävät voimassa olevan oikeuden mukaan? Kunnan toimivallan määrittelyssä keskityn selvittämään kunnan oikeudellista kelpoisuutta eläinlääkintähuollon tehtävien järjestämisessä. Toimivallan käsitteeseen 9 kuuluu myös olennaisena osana tehtävien jako eri viranomaisten kesken. Tämän vuoksi kunnan toimivallan lisäksi käsittelen eläinlääkintähuollon toimivaltasuhteita. Toimivaltasuhteiden oikeudellinen problematisointi tulee hyvin esille kunnan eläinlääkintähuollon tehtävien kautta. Kunnilla on paljon eläinlääkintähuollon lakisääteisiä tehtäviä, jotka kunnan täytyy palvelutehtävinä itse hoitaa. Tämän lisäksi eläinlääkintähuollon valvontatehtävissä on valtion kunnalle määräämiä toimeksiantotehtäviä. Toimivallan ohella tutkimustehtävänä onkin selvittää, millaisia ovat kunnan eläinlääkintähuollon tehtävät voimassa olevan oikeuden mukaan ja miten ne on kunnissa järjestetty. Päätutkimustehtävää tarkennan tutkimalla kunnallisten eläinlääkintähuoltopalveluiden laatua ja saatavuutta oikeudellisten määrittelyjen kautta. Myös eläinlääkintähuollon rahoituspohjaa selvitetään hieman sekä eläinlääkäripalveluiden että eläinlääkintähuollon valvontatehtävien osalta. 1.3 Tutkimuksen rakenne Tutkimus sisältää yhteensä seitsemän päälukua. Tutkimuksen johdanto-osio sisältää aluksi tutkimustehtävän määrittelyn sekä lyhyen kuvauksen tutkimuksen rakenteesta. Tämän jälkeen perustellaan tutkimuksen metodologisia valintoja sekä kartoitetaan tutkimuksessa käytettävä lähdemateriaali. 9 Määrittelen toimivallan käsitettä tutkimustehtävän osalta tarkemmin kohdassa 2.2 Kunnan toimiala ja toimivalta.
16 4 Tutkimuksen toisessa pääluvussa määritellään tutkimuksen kannalta keskeiset käsitteet. Käsitteiden määrittelyn yhteydessä selvitetään taustalla olevia säädöksiä, jotka ovat olennaisia eläinlääkintähuollon järjestämisessä. Määriteltäviä käsitteitä ovat kunnallinen itsehallinto, kunnan toimiala ja toimivalta, kunnan tehtävät sekä ympäristöterveydenhuolto. Ympäristöterveydenhuolto on käsitteenä tärkeää määritellä tarkkaan, sillä eläinlääkintähuolto on yksi osa kunnan ympäristöterveydenhuoltoa. Lisäksi ympäristöterveydenhuollon kautta säädellään eläinlääkintähuollon kunnallista järjestämistapaa. Varsinaisen tutkimuskohteen eli eläinlääkintähuollon käsitettä selvitetään lisää tutkimuksen myöhemmissä luvuissa. Tutkimuksen kolmannessa pääluvussa kartoitetaan eläinlääkintähuollon hallinnollista järjestelmää Suomessa. Tätä ennen selvitetään lyhyesti kuntien eläinlääkintähuollon historiallista sääntelyä, jolloin tarkoituksena on taustoittaa eläinlääkintähuollon järjestämisen kehitystä Suomessa. Eläinlääkintähuollon hallinnollisen järjestelmän tarkastelu aloitetaan kansainvälisestä sääntelypohjasta. Tällöin perehdytään siihen, miten kansainvälinen sääntely vaikuttaa eläinlääkintähuollon järjestämiseen Suomessa. Sen jälkeen kartoitetaan, millainen on eläinlääkintähuollon valtion viranomaisjärjestelmä Suomessa ja mitä ovat ne eri tahot, jotka kuntien ohella ovat niistä vastuussa. Tutkimuksen neljännessä pääluvussa pääpaino on kunnan toimivallassa. Silloin tarkastellaan, mitä ovat ne säädökset, jotka antavat kunnille oikeudellisen kelpuutuksen, toimivallan, eläinlääkintähuollossa. Tällöin tutkitaan lähinnä tutkimuksen ensimmäistä pääteemaa koskevia asioita. Samassa yhteydessä käsitellään tutkimusaiheeseen liittyen muun muassa kuntalakia (KuntaL 365/1995), lakia ympäristöterveydenhuollon yhteistoiminta-alueista (Yhteistoimintaaluelaki 410/2009) ja eläinlääkintähuoltolakia (ElhL 765/2009). Erityisesti kunnaneläinlääkärin oikeudelliseen asemaan ja tehtäviin liittyvät olennaisesti myös eläinsuojelulliset seikat, joten tarkastelen myös jonkin verran eläinsuojelulakia (EsL 247/1996) ja sen suhdetta eläinlääkintähuoltoon. Lisäksi käsittelen lyhyesti myös muita eläinlääkintähuoltolaissa säädeltyjä erityislakeja. Myös hallinnon uudistushankkeita ja niiden vaikutusta eläinlääkintähuoltoon selvitellään. Tutkimuksen viidennessä sekä kuudennessa pääluvussa keskitytään tutkimuksen toiseen pääteemaan koskien kunnan eläinlääkintähuollon tehtäviä. Tällöin perehdytään siihen, millaisia lakisääteisiä tehtäviä kunnilla on eläinlääkintähuoltolain mukaan. Tutkimuksen pääpaino on viidennessä luvussa, jossa selvitetään kunnan lakisääteisiä eläinlääkäripalveluja ja niiden jär-
17 5 jestämistapoja. Lisäksi pohditaan niiden saatavuutta ja laatua. Kuudennessa pääluvussa perehdytään puolestaan kunnan eläinlääkintähuollon valvontatehtäviin. Siihen liittyvät konkreettisella tasolla kunnalliset eläinlääkintähuollon valvontatehtävät ja kunnaneläinlääkärin toiminta. Tässä luvussa selvitetään kunnaneläinlääkärin, etenkin valvontaeläinlääkärin, oikeudellista asemaa ja tehtäviä. Lopuksi selvitetään hieman valvontatehtävien rahoituspohjaa. Tutkimuksen viimeisessä pääluvussa kootaan yhteen havaintoja ja etsitään vastauksia tutkimustehtäviin. Samalla pohditaan myös kuntien toimivallan käyttöön liittyviä ongelmia eläinlääkintähuollossa sekä sääntelyn riittävyyttä suhteessa kunnalliseen itsehallintoon. Tarkoituksena on selvittää, onko eläinlääkintähuoltolain vuoden 2009 uudistuksella todella pystytty vastaamaan aiempiin ongelmiin ja onko eläinlääkintähuoltolain hallituksen esityksessä määritellyissä tavoitteissa onnistuttu. Lopuksi pohdiskellaan eläinlääkintähuollon nykytilaa ja mahdollisia kehittämistarpeita. Kunnan eläinlääkintähuolto käsittää monen eri toimialan tehtäviä, joten tutkimuksen laajuuden kannalta on tärkeää tehdä riittävät rajaukset tutkimustehtävän määrittelyssä. Tutkimuksessa pääpaino on kunnan lakisääteisissä eläinlääkäripalveluissa. Tämä siksi, että eläinlääkintähuollon valvontatehtävät ovat suurelta osin valtion toimeksiantotehtäviä, joita suorittavat kunnan alueella kunnaneläinlääkärit osana valtion hallinto-organisaatiota. Eläinlääkintähuollon valvontatehtäviä säätelevät myös monet erityislait, joten tutkimus olisi liian laaja, jos näiden lakien sisältöä lähdettäisiin tarkemmin erittelemään. Näistä elintarvikevalvonnan tehtävien sääntelyn tutkiminen rajataan lähes kokonaan tutkimuksen ulkopuolelle. Tätä perustelen sillä, että elintarvikelain (23/2006) mukaisten tehtävien valvonta on myös ympäristöterveydenhuollon valtakunnallisessa valvontaohjelmassa määritelty eläinlääkintähuollosta erilliseksi toimialaksi, vaikka elintarvikkeiden turvallisuuden valvonta onkin osa kunnan eläinlääkintähuoltoa. Rajausta tukee myös se seikka, että tämän tutkimuksen keskiössä ovat eläimet sekä niiden terveys ja hyvinvointi. Kunnan eläinlääkintähuollon valtion toimeksiantotehtävien tarkastelussa keskitytään tehtävien järjestämisvelvollisuuden analysointiin kunnan ja valtion toimivaltasuhteiden kautta sekä valvontaeläinlääkärin aseman kautta. Kunnan eläinlääkintähuollon valvontatehtävien yksityiskohtainen tarkastelu vaatisi laajempaa tutkimusotetta muilta tieteenaloilta tai jopa monia eri tutkimusaiheita. Tutkimuksesta rajataan pois myös yksityisen eläinlääkintähuollon valvonta, jota on säädelty eläinlääkintähuoltolain 6 luvussa. Yksityistä eläinlääkäripalvelua on kuiten-
18 6 kin tarkoituksenmukaista tarkastella silloin, kun selvitetään kunnan eläinlääkäripalvelujen järjestämistapaa ja järjestämisen oikeudellisia reunaehtoja. Tutkimuksessa eläinsuojelu ja eläinlääkintähuolto linkittyvät useissa yhteyksissä toisiinsa. Eläinsuojelua sekä eläinsuojelulakia käsitellään vain niiltä osin, kun ne liittyvät eläinlääkintähuoltoon ja sitä kautta kunnan tehtävien järjestämisvelvollisuuteen. Koska tutkimuksessa keskitytään palveluiden järjestämisvelvollisuuteen ja toimivaltasuhteisiin, yksityistä sääteleviä subjektiivisen oikeuden säännöksiä, kuten oikeusturvaa ja muutoksenhakua, ei tutkimuksessa eritellä muutamaa havainnollistavaa esimerkkiä lukuun ottamatta. 1.4 Tutkimusmetodi ja lähdeaineisto Tutkimukseni on lähinnä kunnallisoikeuden alaan sijoittuva oikeusdogmaattinen eli lainopillinen tutkimus. Oikeusdogmatiikka tarkoittaa voimassa olevien oikeusnormien systematisointia ja tulkintaa 10. Tässä tutkimuksessa tämä tarkoittaa oikeuskäsitteiden ja normien analysointia ja niiden merkityssisällön tulkitsemista. Tutkimuksessa korostuu tutkimuskohteen systematisointi eli voimassa olevan oikeuden jäsentäminen. Systematisoimalla oikeutta pyritään luomaan ja kehittämään oikeudellista käsitejärjestelmää, jonka kautta oikeutta tulkitaan 11. Systematisoinnilla löydetään myös aiheeseen liittyvät oikeat säännökset oikeusjärjestyksestä sekä saadaan muodostettua kokonaiskuva aiheen oikeudellisista järjestelyistä sekä niiden välisistä suhteista 12. Aarnion mukaan oikeustutkimus on kuitenkin liian suppeaa määrittelyltään, jos siihen sisällytetään vain systematisointia ja tulkitsemista. Tämän vuoksi tutkimuksessa tulee huomioida myös oikeussäännösten toiminnan tarkastelu, voimassa olevien säännösten ja instituutioiden arviointi ja lainlaadintaan liittyvien ongelmien tarkastelu. 13 Tutkimuksessani tämä tulee esille siinä yhteydessä, kun arvioin sekä oikeussäännösten että instituutioiden toimintaa eläinlääkintähuollossa. Oikeusnormien sisällön määrittämisessä voidaan lainopin avulla oikeusnormeista esittää sekä normikannanottoja sekä tulkintakannanottoja. Hirvonen on todennut, että normikannanotot määrittelevät sitä, mitkä oikeusnormit kuuluvat voimassaolevaan oikeuteen, kun taas tulkinta- 10 Husa & Pohjolainen 2014, s Husa ym. 2001, s Husa ym. 2001, s Aarnio 1978, s
19 7 kannanotossa väitetään jotain oikeusnormin sisällöstä. Erottelu näiden kannanottojen välillä ei kuitenkaan ole helppoa. Lainopin ydin onkin voimassaolevan oikeuden tutkimisessa ja siinä, mikä merkitys laista ja muista oikeuslähteistä löytyvällä materiaalilla on. 14 Tutkimuksessani on nähtävissä sekä normikannanottoja että tulkintakannanottoja. Normikannanotot tulevat esille silloin, kun määritetään eläinlääkintähuollon voimassaolevaa säädöspohjaa. Tulkintakannanottoja puolestaan on nähtävissä silloin, kun etsitään tulkinnalle merkitystä lain lisäksi myös muista oikeuslähteistä. Oikeustieteellisessä tutkimuksessa korostuu Hirvosen mielestä myös metodinen pluralismi. Se merkitsee tutkimuksen metodista moninaisuutta ja moniarvoisuutta. 15 Myös Husa on laajentanut oikeustieteen käsitettä esittämällä kritiikkiä erityisesti oikeuspositivistista oikeusdogmatiikka kohtaan. Hänen mielestään oikeustieteen metodit ovat riittämättömiä yhteiskunnallisten ongelmien ratkaisemisessa. Lisäksi oikeustieteessä korostuu liikaa oikeuden sisäinen näkökulma eikä tutkimuskohteen ei pitäisi rajoittua ainoastaan oikeusnormeihin, vaan ulottua kaikkiin oikeudellisiin ilmiöihin. Oikeustiedettä pitäisikin lähentää muihin yhteiskuntatieteisiin. 16 Metodien moninaisuus näkyy hyvin tässä tutkimuksessa. Lainopin lisäksi tutkimuskohdetta tarkastellaan myös oikeuspoliittisin keinoin (de lege ferenda -näkökulma). Oikeuspolitiikan tarkoituksena on tutkia oikeudellisten ilmiöiden takana olevia poliittisia ja yhteyskunnallisia ilmiöitä 17. Lainsäädännön vaikutusten arviointi on myös oikeuspoliittista tutkimusta. 18 Tutkimuksessani oikeuspoliittinen ote näkyy varsinkin silloin, kun arvioidaan eläinlääkintähuoltoon liittyvän lainsäädännön tavoitteita ja keinoja. Oikeuspoliittisten ongelmien ratkaiseminen lainsäätämisessä merkitsee tutkimusotteessa myös sitä, miten lainsäädännön tavoitteet tulisi asettaa ja mitä keinoja näihin tavoitteisiin pääsemiseksi olisi valittava 19. Oikeuspoliittisia ongelmia eläinlääkintähuollon lainsäädännössä pohdiskelen erityisesti tutkimuksen viimeisessä osiossa. 14 Hirvonen 2011, s Hirvonen 2011, s Husa 1995, s Husa 1995, s Husa ym. 2001, s Aarnio 1978, s. 55.
20 8 Tutkimukseni metodeissa on tunnistettavissa myös jonkin verran oikeushistoriallista sekä oikeustaloudellista tutkimusotetta. Oikeushistorian yhtenä tehtävänä on tutkia oikeusnormien kehitystä, joka on nähtävissä useimmissa lainopillisissa tutkimuksissa historiallisina jaksoina 20. Oikeushistoriallista tutkimusotetta on käytetty hieman kappaleessa, joka käsittelee eläinlääkintähuollon aiempaa sääntelyä Suomessa. Lisäksi tämä tutkimusote näkyy myös silloin, kun tutkin, millaisia lakimuutoksia uusimmassa eläinlääkintähuoltolaissa on verrattuna aiempaan sääntelyyn. Työssäni käytetään yhtenä metodina myös oikeustaloustieteellistä tutkimusotetta. Tämä tutkimusote näkyy silloin, kun tarkastelen hieman kunnan eläinlääkintähuollon eri tehtävien rahoitusta eli tässä tapauksessa lähinnä kuntien lakisääteisten palvelujen rahoitusta, valtionosuuksia sekä eläinlääkintähuollon asiakkaiden maksuja. Taloustieteellinen tutkimusote ei kuitenkaan ole tässä työssä merkittävässä asemassa, vaan sen avulla selvitetään valtion ja kunnan rahoituksen määräytymistä eläinlääkintähuollon eri tehtävissä. Tutkimuksen viimeisessä luvussa pohdin eläinlääkintähuollon järjestämisen ongelmia ja haasteita, jolloin viittaan myös vaihtoehtoisiin malleihin muun muassa Tanskan ja Ison-Britannian eläinlääkintähuollon järjestämistavoista 21. Täten tutkimukseen voidaan sanoa sisältyvän myös eräänlaista oikeusvertailua. Oikeusvertailua käytetään usein avustavana metodina oikeushistoriallisissa ja lainopillisissa tutkimuksissa 22. Sen avulla voidaan myös syventää oikeusjärjestyksen tuntemusta sekä auttaa oikeusjärjestyksen kehittämisessä 23. Tässä tutkimuksessa varsinaista eri maiden välistä oikeusvertailua ei lähdetä tekemään, sillä pääpaino on kansallisessa lainsäädännössä. Tutkimuksessa tarkastellaan pääasiassa kansallista lainsäädäntöä ja oikeuskirjallisuutta ja pyritään niiden avulla löytämään vastauksia siihen, mikä on kunnan toimivalta ja tehtävät eläinlääkintähuollossa. Lisäksi on tärkeää oikeuskirjallisuuden avulla määrittää tutkimuksen kannalta olennaisia käsitteitä liittyen kunnalliseen itsehallintoon, toimivaltaan ja kunnallisiin tehtäviin. Edelleen on merkityksellistä pohtia kunnan ja valtion välistä toimivallanjakoa eläinlää- 20 Husa ym. 2001, s Viittaan näihin maihin siksi, että niissä julkisella sektorilla ei ole lakisääteistä velvollisuutta eläinlääkäripalveluiden järjestämiseen. Ainoastaan eläinsuojelu- ja valvontatehtävät ovat osittain julkisen sektorin tehtävänä. Velvollisuus eläinlääkäripalvelujen ja päivystyksen järjestämiseen tulee näissä maissa eläinlääkärin ammattietiikan kautta. 22 Husa ym. 2001, s Emt.
21 9 kintähuollossa. Tähän liittyvät eläinlääkintähuollon valvontatehtävät, jolloin on olennaista selvittää kunnaneläinlääkärin oikeudellista asemaa ja tehtäviä. Työssäni taustalla vaikuttaa myös Euroopan unionin sääntely, jonka kautta määritellään yhteiset eurooppalaiset normit koskien eläinten hyvinvointia. Tätä kautta lainsäädäntöön on tullut myös paljon uusia säädöksiä, koskien etenkin eläinlääkintähuollon valvontatehtäviä. Työssäni tärkeimpiä lähteitä ovat oikeuskirjallisuus, säädökset ja lain esityöt. Perehdyn myös joihinkin aihetta koskeviin tieteellisiin julkaisuihin ja artikkeleihin. Eläinlääkintähuollon järjestäminen vuoden 2009 lakiuudistuksen mukaisesti tuli järjestää vuoden 2013 alusta, joten tutkimustietoa lain käytännön toimivuudesta on jo jonkin verran saatavilla. Kunnallisten eläinlääkäripalvelujen järjestämisestä on löydettävissä tarkempaa sääntelyä valtakunnan tason ohjelmasta 24. Lisäksi Elintarviketurvallisuusvirasto on kartoittanut jo kahtena vuonna kunnalliset eläinlääkäripalvelut ja niiden resurssit, joista selviää hyvin käytännön tilanne kunnissa eläinlääkintähuollon järjestämisessä 25. Eläinlääkintähuollon järjestäminen yhteistoiminta-alueilla ei ole sujunut aivan ongelmitta, ja yksi siihen liittyvä tapaus on jopa tällä hetkellä käsittelyssä riita-asiana hallinto-oikeudessa 26. Oikeuskäytännön analyysi jää kuitenkin tässä työssä vähemmälle, sillä tätä erityisalaa koskien sitä ei juuri ole löydettävissä, eikä se muutenkaan muodostu merkittäväksi tekijäksi tutkimuksen luonteen vuoksi. Tutkimuksessa lain esitöiden merkitys on korostunut, sillä yhtenä tutkimustavoitteena on selvittää, onko lainsäätäjän tarkoitus toteutunut viimeisimmän eläinlääkintähuollon lakiuudistuksen myötä. 24 Valtakunnallinen ohjelma eläinten terveyden ja hyvinvoinnin valvonnasta sekä kuntien järjestämistä eläinlääkäripalveluista (EHO) vuosille sekä Eläinlääkintähuollon valtakunnallinen ohjelma (EHO) vuosille Kunnalliset eläinlääkäripalvelut ja valvontaeläinlääkäritilanne 2012 sekä Kunnalliset eläinlääkäripalvelut ja valvontaeläinlääkäritilanne Ks. lisää YLE:n verkkosivut : Kiista pieneläinpäivystyksestä hiertää Seinäjoella uhkasakko jopa euroa; Asiaan palataan myös myöhemmin tutkimuksessa, kun käsitellään eläinlääkäripalveluiden eriytettyä päivystystä.
22 10 2 KÄSITTEET 2.1 Kunnallinen itsehallinto Kunnallisesta itsehallinnosta säädettiin jo aiemmassa hallitusmuodossa seuraavasti: kuntain hallinnon tulee perustua kansalaisten itsehallintoon, niin kuin erityisissä laeissa siitä säädetään (51.2 ). Nykyään kunnallisen itsehallinnon asema määritellään Suomen perustuslaissa (PL 731/1999). Lain 121 perustaa oikeudellisesti kuntien vallan ja antaa niille valtiokokonaisuudesta erillisen valtiosääntöoikeudellisen statuksen 27. Ryynäsen mukaan perustuslain 121 ei kuitenkaan tuonut kunnallisen itsehallinnon perustuslainsuojaan olennaista muutosta Suomen Hallitusmuodon (94/1919, kumottu) 51.2 :n tilalle, sillä siihen sisältyvät edelleenkin samat elementit verotusoikeudesta ja lakiperusteisuudesta. Perustuslain :ssä säädetään seuraavasti: Suomi jakaantuu kuntiin, joiden hallinnon tulee perustua kunnan asukkaiden itsehallintoon ja edelleen kuntien hallinnon yleisistä perusteista ja kunnille annettavista tehtävistä säädetään lailla. Edelleen kunnille taataan samassa pykälässä verotusoikeus (121.3 ). Husa ja Pohjolainen ovat tiivistäneet nämä neljäksi eri osa-alueeksi, jotka muodostavat erillisine elementteineen kunnallisoikeuden valtiosääntöisen perustan: 1) erillisyys valtionhallinnosta, 2) itsehallinnollisuus, 3) omat tehtävät ja 4) taloudellinen itsenäisyys 28. Itsehallintoon kuuluu periaate, että hallinnosta vastaavat ne, joita tämä hallinto palvelee. Kunnallista itsehallintoa rajoittaa valtion viranomaisten ohjaus ja valvonta. Laajuus ja tapa määräytyvät asiaa koskevien säännösten mukaan eli valvonta on siis lailla rajattua. Kunnallinen itsehallinto on luonteeltaan yleistä eli itsehallintoon kuuluvat lailla kunnille määrätyt tehtävät sekä sellaiset tehtävät, jotka yleisen edun nimissä kuuluvat kuntien hoidettaviksi. Kunnalliseen itsehallintoon kuuluukin sekä valta että velvoite hoitaa sille kuuluvat tehtävät. 29 Kuntien uusista tehtävistä säädettäessä on huolehdittava, että kunnilla on tosiasialliset edellytykset suoriutua näistä tehtävistään. Tästä kuntien rahoituksen riittävyydestä puhutaan rahoitusperiaatteesta Husa & Pohjolainen 2014, s Husa & Pohjolainen 2014, s Hannus ym. 2009, s Harjula & Prättälä 2012, s. 50.
23 11 Kuntien itsehallinnon oikeudellista asemaa on vahvistanut Suomen sitoutuminen Euroopan paikallisen itsehallinnon peruskirjan määräyksiin (Sops 66/1991). Sopimus on Euroopan neuvostossa laadittu yleisluontoinen kansainvälinen sopimus, jonka 3. artiklassa määritellään paikallinen itsehallinto seuraavasti: Paikallinen itsehallinto tarkoittaa paikallisten viranomaisten oikeutta ja kelpoisuutta säännellä ja hoitaa lain nojalla huomattavaa osaa julkisista asioista omalla vastuulla ja paikallisen väestön etujen mukaisesti.. Peruskirjan ydinajatuksena on se, että kunnilla olisi todellista päätösvaltaa ja ne omaisivat yleisen ja laajan toimivallan 31. Toisin sanoen kunnilla pitää olla oikeus säännellä ja hoitaa isoa osaa julkisista tehtävistä ja omalla vastuullaan. Kunnan toimivaltaan kuuluvat asiat, jotka eivät ole poissuljettu kunnilta tai jotka eivät kuulu muille viranomaisille. Kunnan toimivaltaa saadaankin rajoittaa vain lain nojalla. Peruskirjan mukaan kuntien on myös voitava itse määrätä hallintonsa organisoinnista. Valtionvalvonnan tulee rajoittua vain niihin asioihin, joista on lailla säädetty. Valtion kunnille delegoiduissa tehtävissä valtionvalvonta sallitaan hallinnon tarkoituksenmukaisuuskysymyksissä. 32 Eläinlääkintähuollossa kuntien itsehallintoon on puututtu muun muassa velvoittamalla kuntia yhteistoimintaan sekä kunnaneläinlääkärin valtion toimeksiantotehtävien osalta. Eläinlääkintähuoltolain esitöiden mukaan kuntien pakolliseen yhteistoimintaan on perustusvaliokunta suhtautunut tulkinnoissaan yleensä sallivasti, mutta kunnaneläinlääkärin asema osana valtion hallinto-organisaatiota on hieman poikkeuksellisempi 33. Vaikka kuntien itsehallintoa on jo pidempään yritetty korostaa, on toisaalta ollut nähtävissä myös toisensuuntaista kehitystä. Valtio on lainsäädännöllään asettanut kuntien itsehallinnolle rajoja määrittelemällä yksityiskohtaisesti kuntien velvoitteista, mutta näiden velvoitteiden rahoitus on jäänyt vähemmälle huomiolle. Edelleen uusia velvoitteita säädettäessä on ongelmana ollut se, millä tavoin kunnat voivat vaikuttaa itseään koskevaan lainsäädäntöön 34. Kuntien itsehallinnon yleistä toimialaa ovat rajanneet suppeammaksi varsinkin monet erityisaloja kos- 31 Husa & Pohjolainen 2014, s Hannus ym. 2009, s HE 81/2009 vp, s Asiaa käsitellään tutkimuksessa lisää eläinlääkintähuollon valvontatehtävien yhteydessä. 34 Heuru ym. 2001, s
24 12 kevan lainsäädännön laajuus ja yksityiskohtaisuus. Rajoituksia on kuitenkin viime aikoina purettu ja kuntien itsehallintoa laajentavia uudistuksia on samalla aloitettu Kunnan toimiala ja toimivalta Kunnallisoikeudessa toimialan ja toimivallan käsitteet ovat merkitykseltään osittain päällekkäisiä. Tutkimustehtävän jäsentämisen kannalta on kunnan toimialan ja toimivallan käsitteitä tarkennettava. Kunnan toimialalla tarkoitetaan yleensä kunnan tehtäväpiirin kokonaisuutta 36. Kuntalain (365/1995) 2.1 :n mukaan kunta hoitaa itsehallinnon nojalla itselleen ottamansa ja sille laissa säädetyt tehtävät. Itsehallintoperiaatteelle johdetut tehtävät on perinteisesti jaettu yleiseen toimialaan, kun taas erityiseen toimialaan kuuluvat lailla säädetyt erityistehtävät 37. Viime aikoina näiden toimialojen erot ovat kuitenkin hämärtyneet. Tällaisella dualistisella erottelulla ei enää olekaan sellaista perustaa, sillä kuntien tehtäväkenttä on oikeudellisesti yhtenäinen säätämistavasta riippumatta 38. Nykyään kunnan itsehallintotehtävillä tarkoitetaankin usein näitä molempia tehtäväalueita 39. Myös itse toimialan käsite on väistymässä; nykyään puhutaankin yleensä vain kunnan tehtävistä, kun tarkoitetaan kunnan tehtäväpiiriä 40. Kunnan toiminta käsittää nykyään paljon yksityisoikeudellisia toimia. Siksi kunnan toimiala voidaan jakaa myös julkisoikeudelliseen ja yksityisoikeudelliseen toimialaan. Yksityisoikeudellisissa toimissa ei voida tehdä eroa yleisen toimialan ja erityistoimialan välillä, mutta sen on oltava alisteista julkisoikeudelliselle toimialalle. Lisäksi yksityisoikeudellisten toimien on palveltava kunnan julkisoikeudellisia tehtäviä. Ero on myös siinä, että julkisoikeudelliset toimet tapahtuvat hallintotoimilla, kun taas yksityisoikeudelliset toimet ovat oikeustoimia Hannus ym. 2009, s Heuru ym. 2011, s Harjula & Prättälä 2012, s Ryynänen 2007, s ja Sallinen 2007(b), s Näin myös Heuru ym. 2011, s. 204: Kunnan tehtäväpiirin kahtiajaolla ei ole nykyisen käsityksen mukaisesti oikeudellista merkitystä. Kysymys on pelkästään erilaisesta sääntelytavasta. Toiset tehtävät ovat vapaaehtoisesti hoidettavaksi otettuja, toisista on säädetty nimenomaisesti.. Ks. myös Heuru ym. 2011, s. 260: Viimeaikainen lainsäädäntö on hämärryttänyt tätä jakoa. Sillä on kuitenkin yhä edelleen merkitystä eritoten käytännön kunnallishallintoa ajatellen, minkä lisäksi sillä on huomattava historiallinen ulottuvuus. Merkitystä on myös sillä, että valtiota lukuun ottamatta millään muulla oikeushenkilöllä ei ole yleistä toimialaa. 39 Sallinen 2007(b), s Heuru 2001, s Heuru ym. 2011, s. 260.
TAMPEREEN YLIOPISTO Johtamiskorkeakoulu. Heini Aspelin ELÄINSUOJELU KUNNAN TEHTÄVÄNÄ
TAMPEREEN YLIOPISTO Johtamiskorkeakoulu Heini Aspelin ELÄINSUOJELU KUNNAN TEHTÄVÄNÄ Pro gradu -tutkielma Julkisoikeus Tampere 2017 II TAMPEREEN YLIOPISTO Johtamiskorkeakoulu ASPELIN, HEINI: Eläinsuojelu
TAMPEREEN YLIOPISTO Johtamiskorkeakoulu Eeva Kause KUNTIEN VÄLINEN YHTEISTYÖ KUNNALLISEN ITSEHALLINNON NÄKÖKULMASTA Pro gradu -tutkielma Julkisoikeus Tampere 2015 TIIVISTELMÄ Tampereen yliopisto Johtamiskorkeakoulu
VAASAN YLIOPISTO FILOSOFINEN TIEDEKUNTA Liisa Hankonen KUNNAN JOHTAMISJÄRJESTELMÄ Johtamismallina kunnanjohtaja, pormestari ja kunnallisneuvos Julkisoikeuden pro gradu -tutkielma VAASA 2014 1 SISÄLLYSLUETTELO